Princess (film)

Princess  er en dansk animasjonsfilm fra 2006, regissert av Anders Morgenthaler. Morgenthaler har også skrevet manuset sammen med Mette Heeno, og det er hans første film som regissør. Filmen følger misjonæren August som må ta seg av sin 5-årige niese etter at hans søster, som var pornostjerne, har dødd av en overdose.

Filmen vant priser på filmfestivaler i Gent, Jerusalem, Sitges og Lund i Sverige. Den ble nominert til fire priser foran utdelingen av den danske Robert-prisen og Morgenthaler ble nominert i klassen nordisk debutant Amanda under Amandaprisen 2006.

Handling 
På grunn av søsterens dødsfall vender den 32 år gamle August hjem, og forlater jobben sin som misjonsprest. Søsteren hans Christina, som hadde gått fra storhet til forfall som den berømte porno-stjernen The Princess, er død etter årevis med narkotika-misbruk. Hun etterlater seg sin fem år gamle datter Mia, som August føler seg forpliktet til å ta hånd om.

Tynget av sorg og skyldfølelse bestemmer August seg for å hevne Christinas dødsfall. Han tar derfor med seg Mia på et oppdrag for å ødelegge alt eksisterende pornografisk materiale som «The Princess» hadde opptrådd i. Men dette oppdraget eskalerer snart, og blir langt mer brutal og voldelig. Samtidig forsøker en desperat August å beskytte den eneste dyrebare i livet hans: Mia.

Stemmeskuespillere 
 Thure Lindhardt som August 
 Stine Fischer Christensen som Christina 
 Jens Arentzen
 Rasmus Bjerg 
 Jiming Cai 
 Liv Corfixen som hore i bil 
 Ida Dwinger som mor 
 Mira Hilli Møller Hallund som Mia
 Rikke Hallund 
 Henrik Ipsen 
 Tommy Kenter som Preben 
 Margrethe Koytu som Karen 
 Søren Lenander som Sonny 
 Karen Rosenberg som Woman 
 Christian Tafdrup som Charlie
 Peter van Hoof
 Niels Weyde som Betjent Andersen
 Gunnar Wille

Referanser

Eksterne lenker 
 

Filmer fra 2006
Danske animasjonsfilmer‎